Llan-t tizrawin i yettwaxdmen ɣef taɣult-agi-nneɣ n tiɣunba, amedya tella tezrawt i yettwaxdmen ɣef uɣanib i yessemres Muhya deg wayen yarzan amezgun, tella tayeḍ tasleḍt tamesɣanibt deg ungal « Salas d nuja » n Brahim tazaɣart, tella daɣen tasleḍt n uɣanib n wammud n tullisin « Tafat taderɣalt » n Dlila Keddac, deg unadi-agi-nneɣ ad neɛreḍ ad nesleḍ tazrawt-nneɣ ɣef ungal-agi « leɣruṛ n ṭṭmeɛ » n Sadek Amirat, s waka neffeɣ-d s tmukrist-aki : D acu-tent tugniwin n uɣanib i yessmres Sadek Amirat deg ungal-is ?.